એક સ્થાનિક ખેડૂતે જણાવ્યું હતું કે સરકારે સૌની યોજના, તેમજ નર્મદા યોજના થકી પાણી પહોંચાડવાની વાત કરી હતી અને જે તે સમયે ઉદ્ધાટન સમયે મુખ્યમંત્રી તથા પ્રધાનમંત્રી મોદીએ કેનાલોમાં પાણીના ધોધ વહાવ્યા હતા. તો બીજી તરફ પ્રધાનમંત્રી મોદીએ કહ્યું હતું કે સરદાર સરવર ડેમના દરવાજા બંધ થતા હવે ખેડૂતો માટે વધારે પ્રમાણમાં વીજળી અને પાણીનું ઉત્પાદન થઈ શકશે. પરંતુ અમને તો ઉંધી જ પરિસ્થિતિ જોવા મળી રહી છે. અને આ ઉનાળાની શરૂઆતમાં જ અમે પાણી વિનાના થઈ ગયા છે આ પરિસ્થિતિમાં અમારે અમારી ખએતી અન ઢોરઢાંખર માટે શું કરવું. વળી અત્યારથી જ જ અતિશય ગરમી પડી રહી છે તેના કારણે તો પાણીના સ્થાનિક સ્ત્રોત પણ સૂકાઈ જાય તેવી બીક છે.